
РЕПУБЛИКА СРБИЈА

КОМИСИЈА ЗА АКРЕДИТАЦИЈУ И ПРОВЕРУ КВАЛИТЕТА

Број: 612-00-00887/2013-04
09.05.2014. године

Б е о г р а д
	



На основу члана 14. став 1. тачка 7) и члана 16. Закона о високом образовању („Службени гласник РС” број 76/05, 100/07, 97/08, 44/10) и члана 10. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08), Комисија за акредитацију и проверу квалитета, на седници одржаној 09.05.2014. године, донела је

О Д Л У К У

о акредитацији студијског програма
Утврђује се да Универзитет у Новом Саду – Филозофски факултет, са седиштем у ул.  DOCVARIABLE ConvertString(Adresa,1,5) \* MERGEFORMAT 

 DOCVARIABLE ConvertString(Sediste,1,5) \* MERGEFORMAT Др Зорана Ђинђића бр. 2, Нови Сад, ПИБ: 100237441 DOCVARIABLE PIB \* MERGEFORMAT , Матични број: 08067074,  испуњава прописане стандарде за акредитацију студијског програма Докторске академске студије ПЕДАГОГИЈА у образовно-научном пољу Друштвено-хуманистичке науке,  област Педагошке и андрагошке науке, и то за 5 студената у седишту.

О утврђеној акредитацији из става 1. ове одлуке Комисија за акредитацију и проверу квалитета издаје Уверење. 
О б р а з л о ж е њ е

Високошколскa установа Универзитет у Новом Саду – Филозофски факултет, са седиштем у ул.  DOCVARIABLE ConvertString(Adresa,1,5) \* MERGEFORMAT 

 DOCVARIABLE ConvertString(Sediste,1,5) \* MERGEFORMAT Др Зорана Ђинђића бр. 2, Нови Сад, је дана 26.04.2013. године поднела захтев за акредитацију студијског програма Докторске академске студије ПЕДАГОГИЈА у образовно-научном пољу Друштвено-хуманистичке науке,  област Педагошке и андрагошке науке, под бројем 612-00-00887/2013-04.

Уз захтев за акредитацију, достављена је документација, која је прописана чланом 4. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08).


На основу чл. 6. и 7. Правилника о стандардима и поступку за акредитацију високошколских установа и студијских програма, Комисија за акредитацију и проверу квалитета, образовала је поткомисију ради утврђивања чињеница од значаја за доношење одлуке о захтеву за акредитацију и одредила рецензенте.


Извештај рецензената, о извршеној анализи достављене документације са оценом, извештај поткомисије, који садржи и оцену, сачињен након спроведеног непосредног увида у рад високошколске установе Универзитет у Новом Саду – Филозофски факултет и предлог одлуке, достављени су Комисији за акредитацију и проверу квалитета.

Студијски програм Докторске академске студије ПЕДАГОГИЈА траје три године (шест семестара) и има 180 ЕСПБ, што је у складу са Законом о високом образовању. Назив дипломе Доктор наука-педагошке науке, који је наведен у Уводној табели, у складу је са листом звања коју је утврдио Национални савет. 


Студијски програм је прихваћен на седници Сената Универзитета у Новом Саду одржаној 28.03.2013. године.
Основни квантитативни подаци о програму су:

1. Број студената који се уписује на прву годину: 5
2. Просечан број часова активне наставе недељно по години: 

1. година: 
10.00 +  0.00 +  0.00 + 10.00 = 20.00, 30.00

2. година:
7.50 +  0.00 +  0.00 + 12.50 = 20.00, 30.00

3. година: 
0.00 +  0.00 +  0.00 + 20.00 = 20.00, 30.00

Просечан број часова активне наставе по години

5.83 +  0.00 +  0.00 + 14.17 = 20.00, 30.00

3. Проценат изборности на програму: 44,44%

4. Број наставника на студијском програму: 12
5. Број наставника са пуним радним временом: 12
6. Број ментора: 11
7. Просечно оптерећење наставника на програму:  1,08
8. Проценат наставе коју држе наставници са пуним радним временом: 100%

9. Укупна бруто површина за извођење наставе: 13892,71м2 што за укупно 5479 студената износи 2,54м2 простора по студенту)

Филозофски факултет у Новом Саду има краткорочни и дугорочни програм научноистраживачког рада и акредитован је као научноистраживачка установа у складу са Законом. Данас се на Факултету  реализује 28 националних и 14 међународних и билатералних научноистраживачких пројекта на којима су ангажовани  наставници и сарадници Факултета.


Од оснивања до данас, на Филозофском факултету одбрањено је 510 докторских дисертација што потврђује високу компетентност Факултета и његових наставника као ментора при изради докторских дисертација. Велики број наставника  гарантују квалитетно бављење научноистраживачким радом у периоду који предстоји. Наставници и сарадници Факултета редовно учествују на националним и међународним научним конференцијама. У научноистраживачке и пројекте укључено је 295 наставника Факултета. У реализацији програма докторских академских студија Педагогија учествује 12 наставника, од којих 11 наставника испуњавају услове за ментора. Подаци о њима у оквиру књиге предмета доступни су јавности.


Сенат Универзитета у Новом Саду, а на основу предлога Наставно-научног већа Филозофског факултета у Новом Саду, прихватио је овај програм докторских студија 28.03.2013. године. Студијски програм садржи све законом предвиђене елементе, а од претходно акредитованог програма разликује се по већем броју изборних предмета, што студентима пружа веће могућности профилисања за одређену област педагошке науке и делатности.


Сврха студијског програма докторских академских студија Педагогија јасно је дефинисана и остварује се развојем и повезивањем различитих педагошких дисциплина, фундаменталних и примењених, чиме се омогућава усвајање и примена знања и компетенција неопходних за савремено образовање научног и истраживачког подмлатка. Конципирани студијски програм докторских студија омогућава студентима постизање компетенција у оквиру  ступња самосталног вођења оригиналних и научно релевантних истраживања, као и развој нових модела, технологија и поступака, који заједно доприносе општем развоју педагошке науке. Дефинисање сврхе студијског програма усклађено је са задацима Установе.


Циљеви студијског програма су јасни и  усклађени са савременим правцима развоја релевантних научних дисциплина у свету. Омогућавају стицање научних способности и академских вештина, као и креативних способности, критичког мишљења и акционе рефлексије неопходних за  истраживање и унапређивање  педагошке теорије и праксе. Циљеви су постављени у оквиру стицања специфичне практичне вештине и компетенције доктораната педагогије која их квалификује за примену мултидисциплинарних знања у пракси, потребних за будући развој каријере, идентификацију и решавање проблема у образовању, васпитању и настави и неговање професионалне и етичке одговорности.


Савладавањем студијског програма докторанти ће стећи опште компетенције које ће им пружити могућност: самосталног истраживање општих и посебних проблема у различитим областима педагошке теорије и праксе,оригиналног истраживања којим се проширују границе спознаја педагогије, а чији се допринос препознаје и кроз домаће или међународне публикације са одговарајућом рецензијом, учествовања у научноистраживачким тимовима, критичког мишљења, креативног и аутономног деловања,поштовања принципа етичког кодекса добре научне и наставне  праксе,комуникације на високом професионалном нивоу у саопштавању научноистраживачких резултата (на научним скуповима, у научној периодици, кроз патенте и друга иновативна решења и моделе) и  доприноса  развоју педагошке науке  и науке уопште. Поред општих способности Установа је у документацији детаљно навела и предметно специфичне компетенције које су у складу са садржајем програма и исходима учења.


Квалитет знања и компетенције стечене током докторских студија квалификују докторанте за научноистраживачки и високо стручни рад, уз трансфер њихових оригиналних и иновативних идеја у образовну  праксу, креативно решавање проблема васпитног и образовног рада, развој науке и критичко процењивање истраживања других. Након савладаног програма докторских студија студенти ће бити оспособљени да се самостално баве научноистраживачким радом.


Структура курикулума обухвата распоред предмета по семестрима и годинама студија, фонд часова и број бодова  Предложени програм није модулски структурисан, али докторант може самостално одабрати предмете и тако креирати усмерење које навише одговора његовом истраживачком интересу. Докторанти одабиром предмета тематски се усмеравају у одређеном истраживачком правцу, што је у функцији интегралног спровођења свих припремних научних и истраживачких радњи за приступање изради докторске дисертације. У оквиру курикулума, на  првој години студенти имају два изборна предмета и раде на изради докторске дисертације, на другој години имају два изборна предмета, обавезно учешће на научном скупу, писање рада и рада на докторској тези. На трећој години студент се фокусира на писање другог истраживачког рада и на завршетак писања и одбрану докторске дисертације. Наставни предмети су подељени у четири изборна блока са по 15 предмета, а за сваки предмет је предвиђено 10 ЕСПБ. 


За израду докторске дисертације током трогодишњег студирања студент стиче одређени број ЕСПБ (1. година – 20 ЕСПБ, 2. година -10 ЕСПБ, 3. година – 40 ЕСПБ). За писање два научна рада која су уско везана за тему доктората предвиђено је 20 поена, а приликом одбране докторске дисертације докторант остварује 10 ЕСПБ. Укупно за израду и одбрану докторске тезе предвиђено је 80 ЕСПБ. Захтев је испуњен у потпуности.


Докторска дисертација је самостални научни рад студента. Израдом и одбраном докторске дисертације студент потврђује самосталност и креативност у примени теоријских и практичних знања из датог подручја.


Предложени програм докторских академских студија Педагогија концептуално кореспондира одговарајући програмима у земљама региона и европске уније с обзиром на однос образовне и истраживачке компоненте програма. Tемељни предмети су на сличан начин усмерени на методолошке садржаје и савремене теорије и истраживања из подручја васпитања и образовања. Студијски програм је упоредив са сличним програмима на Филозофском факултету Свеучилишта у Загребу, Хрватска, Филозофским факултетом Универзитета у Љубљани, Словенија, Eötvös Loránd Универзитету у Будимпешти, Мађарска и Universität Bielefeld, СР Немачка. 


Установа је планирала да се у прву годину упише 5 студената, сходно потребама и условима Факултета. Приликом уписа на докторске студије нису предвиђене додатне провере способности кандидата. Услов за упис је претходно остварено  300 ЕСПБ (240 на основним академским студијама и 60 на дипломским или мастер академским студијама) из области педагогије. Најмања просечна оцена кандидата на основним и дипломским или мастер академским студијама мора бити 8,00. Докторске студије Педагогије могу уписати магистри педагогије који су научни степен магистра стекли према ранијим законима о универзитету. За кандидате који су претходно одбранили магистарски рад докторске студије трају најмање 2 године и носе укупно најмање 120 ЕСПБ.


За сваки предмет, према јединственој методологији  утврђен је начин и број стицања ЕСПБ. Подаци о стицању поена, у оквиру књиге предмета доступни су јавности на Интернет страници Установе.


Правилником о докторским студијама регулисана су сва битна питања за реализацију докторске дисертације и усклађени су са захтевима у оквиру поља друштвено-хуманистичких наука (упис студената на докторске студије, начин и услови студирања, поступак пријаве, припреме и одбране завршног дела програма докторских студија – докторске дисертације, као и друга питања у вези са реализацијом студијских програма докторских студија на Филозофском факултету). Оцењивање студената на докторским студијама педагогије  базирано је на увиду у целину рада студента, непрекидним праћењем рада студената, као и на основу поена стечених извршавањем предиспитних обавеза и полагањем испита. 


Докторска дисертација, као завршни део студијског програма докторских студија представља самостални научноистраживачки рад студента и  оцењује се на основу показатеља њеног научног доприноса, односно према броју научних публикација и/или радова  објављених или прихваћених за објављивање у научним часописима са рецензијама са званичне листе министарства надлежног за науку. Правилником је регулисана и обавеза студената да  учествује на научним скуповима и да објави рад у Зборницима радова 


На докторским академским студијама Педагогија ангажовано је 14 наставника, сви запослени са пуним радним временом у Установи. Од укупног броја наставника два наставника не испуњавају услове за извођење наставе на докторским студијама предвиђене Правилником о измени стандарда за акредитацију студијских програма докторских студија, према коме наставу на докторским студијама у пољу друштвено-хуманистичких наука може да изводи наставник који је остварио најмање 12 бодова за радове категорије М10, М20, М30 и М51. Овај услов не испуњавају наставници Дунђерски Светозар (М = 6) и Грандић Радован (М = 11)


Од 12 наставника који испуњавају услов за извођење наставе на докторским студијама, 5  наставника је у звању редовног професора, 4 у звању ванредног професора и 3 су у звању доцента. 


У оквиру књиге наставника приложене су све неопходне референце наставника. Наставници који испуњавају услов за извођење наставе на докторским студијама, имају неопходан број радова  и референци у складу са предметима које изводе. Подаци о наставницима  су преко књиге предмета  доступни  јавности.


Установа је приложила списак од 13 ментора, од којих 11 наставника испуњавају услове предвиђене Правилником о измени стандарда за акредитацију студијских програма докторских студија, према коме ментор на докторским студијама у пољу друштвено-хуманистичких наука може бити наставник који је остварио најмање 24 бода за радове категорије М10, М20, М30 и М51. Овај услов не испуњавају наставници Дунђерски Светозар (М = 6) и Грандић Радован (М = 11)


Услов за ментора на докторским студијама испуњавају следећи наставници:

1. Зуковић Слађана М = 31

2. Андевски Милица  М = 44

3. Будић Споменка М = 26

4. Ђерманов  Јелена М = 27 

5. Гајић Оливера   М = 55

6. Клеменовић Јасмина М = 26 

7. Кнежевић-Флорић Оливера  М = 24 

8. Косановић Маријана М = 28 

9. Костовић Светлана М = 31

10. Милутиновић Јована М = 39

11. Ољача Милка М = 31


Број ментора који испуњавају услов довољан је за планирани број од 5 студената за упис у прву годину студија (потребно је 3 ментора).
Установа је доставила потпуну документацију за све наставнике. Увидом у документацију и на основу референци наставника може се констатовати да квалификације наставног особља одговарају њиховим задужењима. Сви подаци су доступни јавности на Интернет страници Факултета. 


Филозофски факултет Универзитета у Новом Саду поседује зграду површине 12.892,71m², у оквиру које је за реализацију наставе Установа обезбедила: 2 амфитеатра, 29 учионица, 11 вежбаоница, 2 компјутерске лабораторије, 3 лабораторије, 4 радионице, 12 просторија за библиотечки фонд, 13 читаоница и 3 сале. Простор са којим Установа располаже довољан је за реализацију наставе и у складу је са потребама образовног процеса и за укупан број од 5479 студената обезбеђено 2,54 м2 по студенту.

Установа је обезбедила 110 кабинета за 351 наставника  и сарадника, укупне површине 1510,80 m². Поред тога, Установа располаже са 6 лабораторија за рад наставног особља, 13 наставничких библиотека  и са 3 просторије за различите намене. За рад ненаставног особља обезбеђени су простори за студентску службу, секретаријат (11 просторија), просторије за студентски парламент, клуб и кантину. Обезбеђене просторије одговарају прописаним нормама за несметан рад како наставног, тако и ненаставног особља на Факултету. 


Из приложене документације види се да Филозофски факултет поседује адекватну и савремену техничку, лабораторијску и другу специфичну опрему која обезбеђује квалитетно извођење наставе на свим студијским програмима. На Филозофском факултету постоји библиотека која броји 550.000 публикација и друге грађе из области друштвено-хуманистичких наука: 260.000 књига и 300.000 свезака периодике. Из многобројног библиотечког фонда Установа је обезбедила 168 библиотечке јединице релевантне за реализацију студијског програма и 98 уџбеника који су доступни студентима на овом студијском програму. Сви обавезни предмети су  покривени литературом (књигама, збиркама, практикумима.., која се налазе у библиотеци или их има у продаји). Од 31 наставног предмета, 24 је покривен уџбеницима предметног наставника. 


Савет Факултета је 2007. године усвојио Правилник о стандардима и поступцима обезбеђења квалитета и самовредновања, као и Смернице стратегије обезбеђивања квалитета рада Филозофског факултета. Факултет је именовао Комисију за обезбеђење кавлитета која броји 26 чланова, међу којима су и два студента.


У циљу спровођења утврђене стратегије Факултет организује студентску евалуацију наставног процеса и оцену квалитета рада наставника. Евалуација се спроводи два пута годишње. Такође се, обавља евалуација органа управљања и ненаставне подршке. Комисија за квалитет прати успешност студената и студирања,  континуирано анализира податке и предлаже нове активности.

Kомисија за акредитацију и проверу квалитета, утврдила је да високошколска установа  DOCVARIABLE ConvertString(UstanovaNaziv,1,5) \* MERGEFORMAT Универзитет у Новом Саду – Филозофски факултет, са седиштем у ул.  DOCVARIABLE ConvertString(Adresa,1,5) \* MERGEFORMAT 

 DOCVARIABLE ConvertString(Sediste,1,5) \* MERGEFORMAT Др Зорана Ђинђића бр. 2, Нови Сад, за студијски програм Докторске академске студије ПЕДАГОГИЈА у образовно-научном пољу Друштвено-хуманистичке науке,  област Педагошке и андрагошке науке, испуњава стандарде у погледу квалитета студијског програма прописане Правилником о стандардима и поступку за акредитацију високошколских установа и студијских програма.
 Имајући у виду да је  високошколска установа испунила стандарде за акредитацију студијског програма  прописане Правилником о стандардима и поступку за акредитацију високошколских установа и студијских програма, одлучено је  као у диспозитиву.

Упутство о правном средству: Против ове одлуке може се изјавити жалба Националном савету за високо образовање у року од 30 дана од дана пријема.

	Достављено:

- високошколској установи

- архиви КАПК

РЕПУБЛИКА СРБИЈА

КОМИСИЈА ЗА АКРЕДИТАЦИЈУ И 

ПРОВЕРУ КВАЛИТЕТА

У В Е Р Е Њ Е

О АКРЕДИТАЦИЈИ студијског програма
Универзитет у Новом Саду – Филозофски факултет, са седиштем у ул.  DOCVARIABLE ConvertString(Adresa,1,5) \* MERGEFORMAT 

 DOCVARIABLE ConvertString(Sediste,1,5) \* MERGEFORMAT Др Зорана Ђинђића бр. 2, Нови Сад, ПИБ: 100237441 DOCVARIABLE PIB \* MERGEFORMAT , Матични број: 08067074, испуниo је стандарде прописане Правилником о стандардима и поступку за акредитацију високошколских установа и студијских програма („Службени гласник РС“ број 106/06, 112/08), за акредитацију студијског програма Докторске академске студије ПЕДАГОГИЈА у образовно-научном пољу Друштвено-хуманистичке науке,  област Педагошке и андрагошке науке, и то за 5 (пет) студената за упис у прву годину у седишту Установе.
Ово уверење издаје се на основу члана 16. став 5. тачка 1) Закона о високом образовању („Службени гласник РС“ број 76/05, 100/07, 97/08, 44/10).

